රාජකීය මල්වත්තේ මල් හොරු අල්ලන්ට හිටි කොටා සුරංගනාවියන්ගේ උදව් ඇතිව අත්පා නැවත ලබා සිරිපා මළුවේ ශ්‍රීපතුල වන්දනා කර සමන්තකූඨ පර්වතය මුදුනේ සිරිපතුල ඇති බව සොයාගත් බවට වන ජනප්‍රවාදය සුරංගනා කතාවක් වුවත් ලංකාවේ රජ කළ රජදරුවන් බොහෝ දෙනෙක් සිරිපා කරුණා කළ බවට පොතපතේ දැක්වේ.ක්‍රිස්තු වර්ෂ 1059ත් 1114ත් අතර රජකළ ශ්‍රී සංඝබෝධි විජයබාහු හෙවත් පළමු වැනි විජයබාහු රජු සිරිපා වන්දනා කළ පළමු ශ්‍රීලාංකික රාජ්‍ය නායකයා යැයි ඇතැම් පොත්පත් පෙන්වා දෙයි.